# metadata.dc.description.abstract[].value
El nou currículum de Religió per a primària i secundària aprovat pel Ministeri d'Educació i elaborat com sempre per la Conferència Episcopal, en virtut dels Acords amb la Santa Seu de 1979, ens retorna a la situació imperant fa més de dues dècades. De nou, els estudiants d'aquesta assignatura seran avaluats, i els serà tinguda en compte per obtenir beques la comprensió de l'origen diví del cosmos producte d'un «acte d'amor» o d'un «regal de Déu a l'home», per exemple. Es tracta doncs que, per superar amb èxit la matèria, els alumnes assumeixin postures creacionistes que desafien el Big Bang o els postulats evolucionistes de Darwin. No en va, en el seu afany catequètic, les referències curriculars a Galileu o a Miquel Servet no constitueixen cap intent de reconèixer els tràgics errors anticientífics de l'Església, sinó més aviat de relativitzar-los.

# metadata.dc.source[].value
Divulgació i Premsa (Ciència Política, Dret Constitucional i Filosofia del Dret)